Er wissed jo, dr lieb Gott strooft  amme sofort. Und e Kassier au! Well dr Herr Obmaa und dr Herr Schryber s letschd Joor s Budget iberzooge hän, het dr Herr Kassier fir  2008  e Budget gmacht, wo me nit emool  het kennen  e Relleli Fasnachtsbändeli kaufe. Aber well jo drei Daag lang wunderbrächtig Wädder gsi isch, hämer au kenne unser Scheenwäddercostym fiirenä. Nämmlig dr Venezianer. Am Zyschdig simmer  denn wiider mit eme Charivari gloffe.  D Stimmig isch vom Ladärnen ynepfyffe bis zem Ändstraich ganz toll gsi. Am Morgestraich hämmer mit em Stamm drei Runde gmacht und aschliessend mit de Znynibigger no aini. Denn Zoobe mit de Biirewaiche e baar rassigi Runde. Am Zyschdig isch wiider Rätzebälle Noomidaag gsi mit unsere Frind vo dr Alte Staine und gly noonem Znacht e glungenen Oobe bis am Morgen am Drei mit de Duschuurli.